John Harsanyi

John Charles Harsanyi (pôvodne ; * 29. máj 1920, Budapešť, Maďarsko – † 9. august 2000, Berkeley, Kalifornia, USA)Harsanyi, John Charles. In:  bol americký ekonóm, matematik a filozof židovského pôvodu narodený v Maďarsku. V roku 1994 získal Nobelovu cenu.

 Životopis 
John Harsanyi sa narodil v Budapešti. Maturoval na Fasorskom gymnáziu a v štúdiu pokračoval na Budapeštianskej univerzite (dnes Univerzita Loránda Eötvösa). V roku 1942 úspešne ukončil štúdium medicíny. Počas okupácie Maďarska v druhej svetovej vojne, bol Harsányi od mája do novembra 1944 nútený pracovať v pracovnom oddieli. V novembri 1944 nacisti rozhodli, že celá jeho jednotka bude presunutá do Rakúska (kde väčšina jej členov neskôr zahynula), Harsányimu sa však podarilo ujsť ešte pred odjazdom vlaku z Budapešti a ukryl sa v jednom jezuitskom kláštore u pátra Jakaba Raileho. 

V roku 1946 sa vrátil na univerzitu a v roku 1947 získal doktorát z filozofie a pôsobil na univerzite ako pomocný učiteľ. Tu spoznal aj svoju budúcu manželku, študentku Annu Klauberovú.

Roku 1950 kvôli silnejúcemu vplyvu komunizmu opustil Maďarsko a cez Rakúsko odišiel do Austrálie, kde prvé tri roky pracoval ako robotník a po večeroch navštevoval večernú ekonomickú školu na Univerzite v Sydney. Štúdium ukončil v roku 1953 a v rokoch 1954 až 1956 vyučoval ekonomiku na University of Queensland v Brisbane. V roku 1956 získal Rockefellerovo štipendium a odišiel na dva roky na Stanfordovú univerzitu, kde pod vedením Kena Arrowa  získal doktorát z ekonomiky v roku 1958. V roku 1958 sa vrátil spolu so svojou manželkou do Austrálie na univerzitu v Canberre. V roku 1961 sa však vrátil do USA a získal miesto na univerzite v Detroite a v roku 1964 sa  stal profesorom na Univerzity of California v Berkeley.

Cenu Švédskej banky za ekonómiu na pamiatku Alfreda Nobela mu udelili v roku 1994 v jednej tretine spolu s Reinhardom Seltenom a Johnom Forbesom Nashom za priekopnícku analýzu rovnováh v teórii nekooperatívnych hier.

Na sklonku života trpel Alzheimerovou chorobou. John Charles Harsanyi zomrel na srdcový infarkt 9. augusta 2000 vo veku 80 rokov.

 Diela 
 Rational Behavior and Bargaining Equilibrium in Games and Social Situations, 1977
 Essays on Ethics, Social Behavior, and Scientific Explanation, 1976
 Papers in Game Theory, 1982
 A General Theory of Equilibrium Selection in Games, 1988 napísaná v spolupráci s Reinhardom Seltenom

 Referencie 

 Externé odkazy 
 John C. Harsanyi na stránke Nobelovej nadácie

Kategória:Maďarskí ekonómovia
Kategória:Ekonómovia USA
Kategória:Ekonómovia židovského pôvodu
Kategória:Maďarskí filozofi
Kategória:Filozofi USA
Kategória:Filozofi židovského pôvodu
Kategória:Maďarskí matematici
Kategória:Matematici USA
Kategória:Absolventi Stanford University
Kategória:Absolventi Univerzity Loránda Eötvösa
Kategória:Matematici židovského pôvodu
Kategória:Maďarské osobnosti židovského pôvodu
Kategória:Osobnosti USA židovského pôvodu
Kategória:Maďarskí univerzitní profesori
Kategória:Univerzitní profesori USA
Kategória:Pedagógovia židovského pôvodu
Kategória:Nositelia Ceny Švédskej banky za ekonómiu na pamiatku Alfreda Nobela
Kategória:Teória hier
Kategória:Maďarskí ateisti
Kategória:Ateisti USA
Kategória:Osobnosti z Budapešti
Kategória:Úmrtia na infarkt myokardu